Mimi Spørck

Marie Amunda «Mimi» Spørck (født 7. januar 1857 i Trondheim, død 15. august 1930; født Jenssen) var en norsk kvinnesaksforkjemper og humanitær leder. Hun var i 1885 medstifter og senere leder i Trondhjems Kvinnesaksforening. Hun var datter av en av Trondheims ledende forretningsmenn, Anton Mathias Jenssen. Hun var gift med general, forsvarsminister og stortingsmann August Spørck, som var styremedlem i Trondhjems Kvinnesaksforening fra starten. I 1896 stod hun i spissen for etableringen av Norske Kvinners Sanitetsforening i Midt-Norge (Trondheim med Nord- og Sør-Trøndelag, Romsdal og Nordmøre), en organisasjon som ble den største frivillige og humanitære organisasjonen i landsdelen. Hun var medlem av arbeidsutvalget i Norske kvinders indsamling til Forsvaret. Hun hadde også styreverv i diverse andre foreninger og virksomheter, f.eks. Trondhjems teaterforening og Trondhjems husholdningsskole.

Referanser

Personer fra Trondheim kommune
Medlemmer av Norsk Kvinnesaksforening